કેન્દ્ર સરકાર અને રિઝર્વ બેન્ક વચ્ચેના સંબંધો વધુ વણસે તેવા એક ઘટનાક્રમમાં નાણામંત્રી અરુણ જેટલીએ સરકારી બેન્કોની ખરાબ હાલત માટે આરબીઆઈને જવાબદાર ગણાવી છે. જેટલીએ વર્ષ ૨૦૦૮ અને ૨૦૧૪ દરમિયાન આડેધડ ધિરાણ પર અંકુશ મુકવામાં મળેલી નિષ્ફળતા બદલ રિઝર્વ બેન્કની મંગળવારે ટીકા કરી હતી. જેટલીએ આરોપ મૂક્યો છે કે આરબીઆઈની આવી નીતિને કારણે જ બેન્કિંગ ઉદ્યોગમાં હાલની ડૂબત લોન અથવા એનપીએની કટોકટી સર્જાઇ છે.